מעבדות ג'יג'י

מעבדות ג'יג'י (באנגלית: GIGI Laboratories), היא חברת קוסמטיקה מקצועית ישראלית שנוסדה בשנת 1957. החברה מייצרת ומפיצה מוצרי קוסמטיקה לתחום המקצועי, מפתחת מכשור מקצועי ומייבאת מותגים בינלאומיים. מוצרי החברה נמכרים לקוסמטיקאיות, דרמטולוגים, קליניקות ומכוני יופי ביותר מ-50 מדינות ברחבי העולם כגון קוריאה, הונג קונג, רוסיה, ארצות הברית, סינגפור, הונגריה ועוד. את הרעיון להקים את מעבדות GIGI כחברת קוסמטיקה שתשרת את העוסקים המקצועים בתחום הטיפוח, הגה בשנות ה-50 אליעזר לנדאו, ניצול שואה שעלה לישראל מהונגריה, התיישב במושב שאר ישוב ונדד לתל אביב בשנות ה-30 לחייו. את דרכו בתחום התחיל ככימאי במעבדות הקוסמטיקה "קראוס" אך כעבור 3 שנים בלבד הקים את מעבדות ג'יג'י. בתחילת דרכה פעלה החברה מרחוב בוגרשוב בתל אביב. בשנת 2014 העתיקה החברה את מקומה למשכנה החדש בפתח תקווה. את שם החברה בחר לנדאו האב ז"ל, בהשראת הסרט "ז'יז'י" (בצרפתית Gigi), בכיכובה של השחקנית לסלי קארון, שסימלה עבורו את תמצית היופי הנשי. מעבדות ג'יג'י חדרה לתודעה הציבורית בישראל מיומה הראשון כאשר השיקה את המוצר הראשון – שעווה להסרת שערות בגוף. בשנת 1972, סימנה הצלחה בינלאומית ראשונה כאשר הפיקה סדרת קרמים מצמח האלוורה. בשנת 1994, הצליחה לפתח את סדרת "אוקסיג'ן" על בסיס חמצן. בתחילת שנות ה-90, חדרה החברה לשוק האירופאי כשהיא פותחת את הסניף הראשון בהונגריה – מעבדות GIGI, הייתה לחברה המערבית הראשונה שנכנסה להונגריה לאחר נפילת מסך הברזל. נכון לשנת 2019, לחברה 18 סניפים בהונגריה. בשנת 2001, הקימה מעבדות GIGI את GIGI אקדמי, בית ספר ללימודי מקצועות היופי. בשנת 2002, הקימה החברה את הסניף הראשון במוסקבה. בשנת 2003, החליפה החברה את המיתוג הגרפי של המוצרים ועדכנה את הלוגו בהשקעה של 2.5 מיליון ש"ח. מאז שנת 2008, אימצה החברה את עקרונות השמירה על סביבה ירוקה, אינה משתמשת במרכיבים מהחי ואינה עושה ניסויים בבעלי חיים. היא עומדת בתקן ISO ובתקנים האירופאיים והאמריקנים החדשים. נכון לשנת 2019, מהווה החברה כ-48% משוק תכשירי הקוסמטיקה המקצועית בישראל. סל מוצרי החברה מורכב מכ-400 פריטים שונים לטיפולים מקצועיים והמשך טיפול בבית. מוצרי החברה מעניקים טיפול לבעיות עור מגוונות בין היתר טיפול באקנה, בפיגמנטציה, פילינגים אנטי-אייג'ינג להצערת העור, ומוצרי טיפוח מתקדמים למניעת נזקי סביבה וקרינה ועוד, והם כוללים: מסכות לפנים קרמי לחות קרמי עיניים פילינגים סרומים ערכות טיפול ניקוי פנים קרמי הזנה קרמי הגנה לפנים מוצרי טיפוח לגברים בכל שנה מקפידה החברה להוסיף סדרה חדשנית לסל המוצרים. מעבדות GIGI נמצאת בבעלות משפחת לנדאו, מיום ההקמה. בשנת 2007, הועברה החברה לידיו של הבן רון לנדאו – ממשיך דרכם, המשמש כיום כמנכ"ל החברה. אליעזר לנדאו נפטר בשנת 2002, אגנס לנדאו משמשת כיו"ר החברה והנכד, שון לנדאו, הצטרף לצוות הניהול של החברה ב-2018. מעבדות GIGI משתתפת בתערוכות הבינלאומיות "קוסמופרוף" בולוניה והונג קונג, החל משנת 2000 וזוכה להכרה מקצועית ולפרסי חדשנות במסגרת התערוכה. בשנת 2018, החברה זכתה בתואר המוצר החדשני בתחום המקצועי על ידי המגזין הבריטי Professional Beauty. מעבדות ג'יג'י תומכת בקבוצת כדורסל נשים. בשני העשורים האחרונים, תורמת החברה באופן קבוע מדי שנה מוצרי קוסמטיקה למרכזי סיוע ומקלטים לנשים ברחבי הארץ. מאז 2010, מעסיקה החברה עובדים עם מוגבלויות. אתר האינטרנט הרשמי של מעבדות ג'יג'י אתר החברה לתחום אקנה מעבדות ג'יג'י, ברשת החברתית פייסבוק ג'יג'י מעבדות קוסמטיקה, באתר דנסגייד מעבדות ג'יג'י תקים רשת בינלאומית של בתי ספר ללימוד מקצועות היופי, באתר וואלה, 28 בנובמבר 2001 ג'יג'י מעבדות קוסמטיקה הישראלית משתלטת על שוק הקוסמטיקה המקצועית העולמית ומשיקה סדרת אנטי אייג'ינג חדשה, באתר לבזבז באהבה מעבדות ג’יג’י חברת הקוסמטיקה המקצועית המובילה בישראל, באתר ברוש ברק רום, נא להכיר: נבחרת מוצרי הקוסמטיקה של מעבדות ג’יג’י, באתר ישראל היום, 21 באוגוסט 2018 שני מוזס, ‏ג'יג'י קוסמטיקה חוזרת לשוק האמריקאי אחרי 21 שנה, באתר גלובס, 5 באפריל 2017 האקדמיה למקצועות הקוסמטיקה, באתר לימודים בישראל חברת מעבדות ג'יג'י מקימה רשת מכוני קוסמטיקה, באתר ynet, 1 ביוני 2003 ג'יג'י קוסמטיקה מקצועית - GIGI, באתר בשמים תכשיר לניקוי פנים המתאים לעור בוגר, באתר ynet, 2 בנובמבר 2010 פרויקט סיוע לקהילה-מעבדות ג'יג'י קוסמטיקה, באתר אינפיניטי